Az amerikai klinikai pszichológusok nincsenek tisztában etikai kötelezettségeikkel « Független.hu
« A rendszeres marihuána használók 6 pontot veszíthetnek az IQ-jukból
Amikor átszakad egy aranybánya ülepítőjének gátja »
Az amerikai klinikai pszichológusok nincsenek tisztában etikai kötelezettségeikkel
Posted by Suggestor - 2014. augusztus 11. hétfő
A Genfi Egyezmény értelmében a hadifoglyok megalázása, fenyegetése, testi bántalmazása, megölése tilos, de erről nem tudnak a pszichológus hallgatók…
A legutóbb – az International Journal of Health Services – az Egészségügyi Szolgálat Nemzetközi folyóiratában megjelent tanulmány szerint nagyon aggasztó, hogy “pszichológusokat kiterjedten alkalmaznak a terrorista-gyanúval vádoltak vallatásánál.”
A Harvard Medical School pszichiátriai tanársegédje, Dr. J. Wesley Boyd vezette a kutatócsoportot, amely megállapította, hogy az Amerikai Pszichológiai Társaság szoros kapcsolatot tart fenn a Hadügyminisztériummal és a Veterán Adminisztrációval. Mindkét szervezetnél úgy írják le munkát, mint ‘növekedési lehetőséget’ a pszichológus számára. Emellett a törvény lehetővé teszi, hogy civil klinikai pszichológust behívjanak munkára a hadseregbe, akkor is, amikor nincs általános mozgósítás.
Bár a Genfi Egyezmény tiltja a hadifoglyok fenyegetését, kényszerítését, megalázását, testi bántalmazását vagy megölését, a kutatók szerint a pszichológusoknak, akik a vallatásoknál asszisztáltak, lehet, hogy nem volt tudomásuk arról, hogy nemzetközi egyezményt szegnek meg.
“Az Abu Ghraibnál és Guantanamóban elkövetett visszaélések a világ közvéleményét az Egyesült Államok ellen hangolták. A tény, hogy Guantanamo még mindig működik, és még mindig folyik a nemzetközi jog megsértése – most éppen a foglyok kényszer-táplálásával – országunk elképesztő etikai tévedései között fogják számon tartani” – mondja Dr. Boyd.
A Genfi egyezmény azért született meg, hogy védje azokat az embereket, akik nem vesznek részt a harcokban: a polgári lakosságot, az egészségügyi dolgozókat, a karitatív szervezeteket, továbbá a sebesült és beteg katonákat és a hadifoglyokat. 2000 óta már 194 állam fogadta el az egyezményt, szerte a világon.
A kutatók, Dr. Boyd vezetésével, 20 különböző oktatási intézményben mérték fel, mennyire tájékozottak a pszichológus hallgatók saját etikai kötelezettségeik felől.
Végső soron úgy találták, hogy a hallgatók 74 százalékát kevesebb, mint egy órában képezték ki a katonai orvosi etikából, 97 százalékuk pedig 5 óra vagy ennél kevesebb oktatást kapott. Csak 37 százalékuk tudta, hogy a Genfi Egyezmény alkalmazása akkor is kötelező, ha nem áll az ország háborúban, és mindössze 50 százalékuk volt tisztában azzal, hogy a konvenció szigorúan tiltja a foglyoktól az élelem vagy víz megvonását, ezzel való fenyegetést, bármennyi időre.
48 százalékuk nem tudott válaszolni arra a kérdésre, mikor kell megtagadnia az engedelmességet egy feljebbvaló etikátlan parancsának.
A kutatók meglátása szerint a zavart az is okozhatja a hallgatók fejében, hogy két, egymásnak ellentmondó dokumentum létezik, és mind a kettő élvezi az Amerikai Pszichológusok Társaságának támogatását. Az egyik a ‘Nürnbergi védelem’, amelynek értelmében a náci orvosok azzal védekeztek, hogy csak parancsot teljesítettek, a másik 2008-ból származik, az Amerikai Pszichológusok Társaságától, és kimondja, hogy a pszichológusoknak szigorúan be kell tartaniuk a nemzetközi emberi jogi egyezményt.
De a pszichológusoknak arról sem volt tudomásuk (mindössze 5 százalék tudta), hogy a Kongresszus egy 1987. évi felhatalmazása értelmében behívhatják a pszichológusokat (és más egészségügyben dolgozókat) katonai szolgálatra, akár hetekre is, ha szükséges. Ennek a felhatalmazásnak értelmében, valamint a pszichológus társaság és a katonaság között fennálló szoros kötelék miatt, a kutatók felhívják a figyelmet arra, hogy a klinikai pszichológusoknak tisztában kell lenniük a Genfi Egyezménnyel és a katonai orvosi etikával.
“A pszichológusoknak azért kell tudni ezekről a dolgokról, hogy ne legyenek felkészületlenül az USA katonai szervezetének manipulatív hatalmában, és emlékezzenek rá, milyen bűnöket követtek el a kollégáik a patriotizmus nevében.”
Forrás: http://www.medicalnewstoday.com/articles/280665.php
This entry was posted on 2014. augusztus 11. hétfő - 03:36	and is filed under Emberi jog, politika.
Címkézve: etikai kötelezettség, Genfi Egyezmény, kötelező katonai szolgálat, nemzetközi jog, pszichológus szakma. You can follow any responses to this entry through the RSS 2.0 feed.
Egy hozzászólás to “Az amerikai klinikai pszichológusok nincsenek tisztában etikai kötelezettségeikkel”
2014. augusztus 11. hétfő - 16:24 Ez nagyon, nagyon szomorú. Sajnos, nem annyira jó az USÁ-ban sem a helyzet, mint a krimisorozatokban a tévében.